ตอนนี้ตั้งท้องได้6เดือนค่ะ วันนี้ปวดขมับข้างซ้ายมากๆๆปวดสุดๆเลยค่ะนอนร้องไห้เลยค่ะ ทานยาพาราไปก็ไม่ดีขึ้นร้องไห้จนหลับไปได้20นาทีตื่นมาก็ยังปวดมากเท่าเดิม เป็นอันตรายมั้ยคะ
สวัสดีค่ะ อาการปวดหัวในคนท้องส่วนใหญ่ก็มีสาเหตุคล้ายกันคนทั่วไปดังนี้-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อากาศร้อนหรือหนาวจนเกินไปอาจทำให้ปวดมากขึ้นได้-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีิวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนสัญญาณอันตรายว่าจะเกี่ยวกับสมองเช่นปวดมากขึ้นเรื่อยๆ ปวดจนต้องตื่นมากลางดึก มีอาเจียนพุ่ง หรือมีความผิดปกติของระบบประสาทดังกล่าวไป ถ้ามี ควรรีบไปพบแพทย์ทันทีการรักษาอาจจะต่างจากคนทั่วไปเล็กน้อย คือต้องระวังยาที่ใช้ว่าต้องเป็นยาที่ปลอดภัยในคนท้องเท่านั้น ควรปรึกษาแพทย์หรือเภสัชกรก่อนใช้ยาทุกครั้งค่ะหากผ่านมา 2 สัปดาห์ขึ้นไปแล้ว รับประทานยาแก้ปวด แก้อักเสบแล้วไม่ดีขึ้นเลย หรือรู้สึกปวดมากขึ้น ควรไปพบแพทย์ทั่วไปใกล้บ้านเพื่อตรวจร่างกายอย่างละเอียดว่าสาเหตุเกิดจากอะไรค่ะ